CELEX: 32020D0050
Language: fi
Date: 2020-01-21 00:00:00
Title: Komission Täytäntöönpanopäätös (EU) 2020/50, annettu 21 päivänä tammikuuta 2020, Euroopan parlamentin ja neuvoston direktiivin 2013/53/EU tueksi laadituista huviveneitä ja vesiskoottereita koskevista yhdenmukaistetuista standardeista annetun täytäntöönpanopäätöksen (EU) 2019/919 muuttamisesta pienalusten tunnistamisen, koodausjärjestelmän sekä yksirunkoisten veneiden rungon rakenteen ja mitoituksen osalta

22.1.2020   
               
               
                  FI
               
               
                  Euroopan unionin virallinen lehti
               
               
                  L 17/3
               
            
         KOMISSION TÄYTÄNTÖÖNPANOPÄÄTÖS (EU) 2020/50,
         annettu 21 päivänä tammikuuta 2020,
         Euroopan parlamentin ja neuvoston direktiivin 2013/53/EU tueksi laadituista huviveneitä ja vesiskoottereita koskevista yhdenmukaistetuista standardeista annetun täytäntöönpanopäätöksen (EU) 2019/919 muuttamisesta pienalusten tunnistamisen, koodausjärjestelmän sekä yksirunkoisten veneiden rungon rakenteen ja mitoituksen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2013/53/EU (2) 14 artiklan mukaisesti tuotteita, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin 4 artiklan 1 kohdassa ja liitteessä I esitettyjen vaatimusten mukaisina, jotka kuuluvat näiden standardien tai niiden osien piiriin.
                  
               
                     (2)
                  
                  
                     Komissio esitti täytäntöönpanopäätöksessään C(2015) 8736 (3) pyynnön CENille/Cenelecille, että nämä laativat, tarkistavat ja saattavat päätökseen direktiiviä 2013/53/EU tukevia yhdenmukaistettuja standardeja koskevan työn mainitun direktiivin 4 artiklan 1 kohdassa ja liitteessä I esitettyjen sellaisten olennaisten vaatimusten käsittelemiseksi, jotka ovat tiukempia kuin kumotussa Euroopan parlamentin ja neuvoston direktiivissä 94/25/EY (4) esitetyt olennaiset vaatimukset.
                  
               
                     (3)
                  
                  
                     CENiä/Ceneleciä pyydettiin erityisesti hyväksymään uusi vesikulkuneuvojen tunnistamista koskeva standardi, jota koskevat olennaiset vaatimukset vahvistetaan direktiivin 2013/53/EU liitteessä I olevan A osan 2.1 kohdassa. CENiä/Ceneleciä pyydettiin myös ottamaan asianmukaisesti huomioon direktiivin 2013/53/EU 49 artiklan nojalla hyväksyttyjen täytäntöönpanosäädösten kohteena olevat seikat, jotta vältettäisiin vaatimusten päällekkäisyys.
                  
               
                     (4)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN laati standardin EN ISO 10087:2019 Veneet – Tunnistaminen – Koodausjärjestelmä.
                  
               
                     (5)
                  
                  
                     Komissio on arvioinut yhdessä CENin kanssa, onko CENin laatima standardi EN ISO 10087:2019 täytäntöönpanopäätöksessä C(2015) 8736 esitetyn pyynnön mukainen ja onko se yhdenmukainen direktiivin 2013/53/EU 49 artiklan nojalla hyväksyttyjen täytäntöönpanosäädösten kanssa.
                  
               
                     (6)
                  
                  
                     Komission täytäntöönpanoasetuksessa (EU) 2017/1 (5), joka annettiin direktiivin 2013/53/EU 49 artiklan 1 kohdan c alakohdan perusteella, vahvistetaan vesikulkuneuvon tunnistamista koskevat säännöt ja erityisesti vähimmäissäännöt, jotka koskevat valmistajan yksilöllisen tunnuksen antamis- ja hallinnoimismenettelyä.
                  
               
                     (7)
                  
                  
                     Standardissa EN ISO 10087:2019 esitetään yksityiskohtaiset tiedot vesikulkuneuvon tunnusnumerosta merkinnän koon ja pysyvyyden, sijainnin, tunnusnumeron kaksoiskappaleen, merkintäajankohdan ja näyttömuodon osalta. Se täydentää täytäntöönpanoasetuksen (EU) 2017/1 3 artiklassa vahvistettua vesikulkuneuvon tunnusnumeron kokoonpanoa.
                  
               
                     (8)
                  
                  
                     Täytäntöönpanopäätöksellä C(2015) 8736 CENiä/Ceneleciä pyydettiin myös tarkistamaan standardeja, joiden viitetiedot julkaistiin Euroopan unionin virallisessa lehdessä C 87 13 päivänä maaliskuuta 2015.
                  
               
                     (9)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN laati standardin EN ISO 12215–5:2019 Veneet – Rungon rakenne ja mitat – Osa 5.
                  
               
                     (10)
                  
                  
                     Komissio on arvioinut yhdessä CENin kanssa, onko CENin laatima standardi EN ISO 12215–5:2019 täytäntöönpanopäätöksessä C(2015) 8736 esitetyn pyynnön mukainen.
                  
               
                     (11)
                  
                  
                     Standardissa EN ISO 12215–5:2019 käsitellään direktiivin 2013/53/EU liitteessä I olevan A osan 3.1 kohdassa vahvistettuja olennaisia vaatimuksia ja esitetään yksityiskohtaiset tiedot yksirunkoisten veneiden mitoituspaineista, mitoitusjännityksistä ja mitoituksen määrittelystä.
                  
               
                     (12)
                  
                  
                     Standardit EN ISO 10087:2019 ja EN ISO 12215–5:2019 täyttävät vaatimukset, jotka niiden on tarkoitus kattaa ja jotka vahvistetaan direktiivin 2013/53/EU 4 artiklan 1 kohdassa sekä kyseisen direktiivin liitteessä I olevan A osan 2.1 ja 3.1 kohdassa. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (13)
                  
                  
                     Standardi EN ISO 12215–5:2019 korvaa standardin EN 12215–5:2018. Näin ollen on tarpeen poistaa standardin EN 12215–5:2018 viitetiedot Euroopan unionin virallisesta lehdestä.
                  
               
                     (14)
                  
                  
                     Jotta valmistajille jäisi riittävästi aikaa valmistautua standardin EN ISO 12215–5:2019 soveltamiseen, on tarpeen lykätä korvattavan standardin viitetietojen poistamista 30 päivään kesäkuuta 2021.
                  
               
                     (15)
                  
                  
                     Direktiivin 2013/53/EU tueksi laadittujen yhdenmukaistettujen standardien viitetiedot on julkaistu komission täytäntöönpanopäätöksessä (EU) 2019/919 (6). Sen varmistamiseksi, että direktiivin 2013/53/EU tueksi laadittujen yhdenmukaistettujen standardien viitetiedot luetellaan samassa säädöksessä, standardien EN ISO 10087:2019 ja EN ISO 12215–5:2019 viitetiedot olisi sisällytettävä kyseisen täytäntöönpanopäätöksen liitteeseen I ja viittaus standardiin EN ISO 12215–5:2018 olisi poistettava kyseisestä liitteestä.
                  
               
                     (16)
                  
                  
                     Sen vuoksi täytäntöönpanopäätöstä (EU) 2019/919 olisi muutettava.
                  
               
                     (17)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimuksien täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/919 liite I tämän päätöksen liitteen mukaisesti.
         
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
            Liitteessä olevaa 1 kohtaa sovelletaan 1 päivästä heinäkuuta 2021.
         
         
            Tehty Brysselissä 21 päivänä tammikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2013/53/EU, annettu 20 päivänä marraskuuta 2013, huviveneistä ja vesiskoottereista sekä direktiivin 94/25/EY kumoamisesta (EUVL L 354, 28.12.2013, s. 90).
         
            (3)  Komission täytäntöönpanopäätös C(2015) 8736, annettu 15 päivänä joulukuuta 2015, huviveneitä ja vesiskoottereita koskevasta standardointipyynnöstä Euroopan standardointikomitealle ja Euroopan sähkötekniikan standardointikomitealle huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU tueksi.
         
            (4)  Euroopan parlamentin ja neuvoston direktiivi 94/25/EY, annettu 16 päivänä kesäkuuta 1994, huviveneitä koskevien jäsenvaltioiden lakien, asetusten ja hallinnollisten määräysten lähentämisestä (EYVL L 164, 30.6.1994, s. 15).
         
            (5)  Komission täytäntöönpanoasetus (EU) 2017/1, annettu 3 päivänä tammikuuta 2017, menettelyistä vesikulkuneuvojen tunnistamiseksi huviveneistä ja vesiskoottereista annetun Euroopan parlamentin ja neuvoston direktiivin 2013/53/EU nojalla (EUVL L 1, 4.1.2017, s. 1).
         
            (6)  Komission täytäntöönpanopäätös (EU) 2019/919, annettu 4 päivänä kesäkuuta 2019, Euroopan parlamentin ja neuvoston direktiivin 2013/53/EU tueksi laadituista huviveneitä ja vesiskoottereita koskevista yhdenmukaistetuista standardeista (EUVL L 146, 5.6.2019, s. 106).
      
      
         
            LIITE
            Muutetaan täytäntöönpanopäätöksen (EU) 2019/919 liite I seuraavasti:
            
                        1)
                     
                     
                        Poistetaan 18 kohta.
                     
                  
                        2)
                     
                     
                        Lisätään kohdat seuraavasti:
                        
                                    N:o
                                 
                                 
                                    Standardin viitetiedot
                                 
                              
                                    ”32.
                                 
                                 
                                    EN ISO 10087:2019
                                 
                              
                                     
                                 
                                 
                                    Veneet – Tunnistaminen – Koodausjärjestelmä
                                 
                              
                                    33.
                                 
                                 
                                    EN ISO 12215–5:2019
                                 
                              
                                     
                                 
                                 
                                    Veneet – Rungon rakenne ja mitat – Osa 5: yksirunkoisten veneiden mitoituspaineet, mitoitusjännitykset, mitoituksen määrittely”.